གནས་བཅུ་ལྷ་ཁང་དུ་སྐུ་རྒྱུ་བྱང་ཆུབ་ཤིང་ལས་གྲུབ་པའི་ཐུབ་དབང་གཙོ་འཁོར་དང་།གཞན་རྣམས་ཙནྡ་དཀར་པོ་ལ་གྲུབ་པ་བཞུགས་བཀའ་འགྱུར་ལྷ་ཁང་དུ་གོང་པ་ལྔ་པ་ཆེན་པོས་བཀའ་གནས་བ་ལྟར་སྡེ་སྲིད་བློ་བཟང་མཐུ་སྟོབས་ཀྱིས་མཐིང་ཤོག་ལ་གསེར་བཙོ་མ་འབའ་ཞིག་གིས་བཞེངས་ཤིང་།ཙནྡན་གྱི་གླེགས་ཤིང་གདོང་བརྐོས་བ་སོ་ལ་པ་ཊའི་རིས་དང་ཆོས་ཐད་ཆོས་ཆབ་སོགས་རྒྱུ་དང་བཀོད་པས་མཛེས་པར་ལྔ་པ་ཆེན་པོས་རབ་གནས་མཛད་པ་བཀའ་འགྱུར་འཛམ་གླིང་གཡས་བཞག་ཏུ་གྲགས་པ་སོགས་བཞུགས།སྐལ་བཟང་ལྷ་ཁང་ནང་སངས་རྒྱས་སྟོང་གི་སྐུ་བརྙན་ཟི་ཁྱིམ་སྐུ་ཤ་གྲང་གསེར་གསོལ་བ་ལྔ་ཆེན་པོས་རབ་གནས་མཛད་པ་བཞུགས།ཆོས་སྡེ་འདི་ཡི་ནང་རྟེན་གྱི་གཙོ་བོ་ནི་ཙོང་ཁ་པས་འགོག་པ་རི་ལས་གཏེར་ནས་བཞེངས་པར་གྲགས་པའི་དུང་དཀར་དེ་ཡིན།